श्याम सेवा शिविर में पहले दिन पहुंचे 2600 पदयात्री
जोरासीबांध के निकट लगे श्याम सेवा शिविर में पहले दिन 2600 श्याम भक्त पदयात्रियों की सेवा की गई। श्रीश्याम मित्र मंडल, नारनौल के शिविर में सुबह से ही श्याम भक्तों का आवागमन शुरू हो गया। रात को रुके श्यामभक्तों के लिए नास्ते भोजन की भी व्यवस्था रही।
हजारों की संख्या में महिलाएं बच्चे पैदल श्याम निशान लेकर मेले में श्याम के दर्शन को जा रहे हैं। शुक्रवार को श्रीश्याम मित्र मंडल के लगाए शिविर में उन्होंने आराम किया। आयोजक धर्म सिंह सैनी सुबे सिंह सैनी ने बताया कि सेवा शिविर में गुरुवार 320 पदयात्रियों ने रात ठहराव किया। इन पदयात्रियों के लिए भोजन की भी व्यवस्था रही। शिविर में नहाने-धोने के लिए ठंडे गर्म पानी की भी उचित व्यवस्था की गई है। इस मौके पर राम सिंह सैनी, विकास माहेश्वरी, देवेन्द्र सैनी, मनीष सैनी, दिनेश यादव, प्रेम सांवरिया, अरुण जैन, सतीश सैनी, मनीष, दीपक, कृष्ण कुमार, नीरज, कर्ण सिंह देवेन्द्र जाट ने अपनी सेवाएं दीं।
नारनौल. जोरासी बांध के पास लगे शिविर में भक्तों की सेवा में लगे मंडल के सदस्य।
hin_Deva hin_Deva hin_Deva hin_Deva